arnastofnun/IGC-2024 huggingface dataset:
S-795/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 29. september 2010 á hendur P-x-x N-x-x, kt. 240784-1655, Íran, fyrir skjalafals með því að hafa miðvikudaginn 22. september 2010, á ferð yfir landamæri á Keflavíkurflugvelli, á leið til Toronto í Kanada, framvísað í blekkingarskyni hjá landamæraeftirliti lögreglu í Flugstöð Leifs Eiríkssonar fölsuðu vegabréfi frá Svíþjóð með númerinu 56395859, með nafninu B-x-x B-x-x, til að villa á sér heimildir.

Þetta er talið varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 200.800 krónur, að meðtöldum virðisaukaskatti. Við ákvörðun þóknunar hefur verið tekið tillit til vinnu á rannsóknarstigi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, P-x-x N-x-x, sæti fangelsi í einn mánuð. Til frádráttar refsingu kemur gæsluvarðhaldsvist hans frá 22. september 2010.

Ákærði greiði í sakarkostnað 200.800 krónur sem er þóknun verjanda hans, K-kk-ef J-kk-ef héraðsdómslögmanns.

S-kvk-nf B-kvk-nf
S-855/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 12. október 2010 á hendur G-kvk-þgf M-kvk-þgf G-kvk-þgf, kt. […], Ljósulind 6, Kópavogi, fyrir fjársvik, með því að hafa föstudaginn 5. febrúar 2010, í versluninni Hagkaup, Smáralind, Kópavogi, blekkt afgreiðslumann, er ákærða framvísaði og greiddi fyrir barnapeysu 500 kr., sem var að verðmæti 2.099 kr., eftir að hafa límt 500 kr. verðmiða yfir réttan verðmiða á barnapeysunni.

Telst þetta varða við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í júlí 1961. Í sakavottorði ákærðu kemur fram að hún hafi gengist undir að greiða 20.000 kr. sekt með viðurlagaákvörðun 28. febrúar 2008 fyrir brot gegn 248. gr. almennra hegningarlaga. Þar sem ákærða hefur áður gerst sek um sams konar brot er samkvæmt 1. mgr. 256. gr. almennra hegningarlaga ekki unnt að dæma sektargreiðslu, jafnvel þótt um smáræði sé að tefla. Að þessu virtu verður refsing ákærðu ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, G-kvk-nf M-kvk-nf G-kvk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-864/2010

Mál þetta, sem dómtekið var 7. desember 2010, er höfðað með ákæru ríkislögreglustjóra, útgefinni 12. október 2010, á hendur J-kk-þgf S-kk-þgf, kt. 000000-0000, Víðihvammi 13, Kópavogi „fyrir fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða, með því að hafa:

1. Eigi skilað virðisaukaskattskýrslum vegna allra uppgjörstímabila áranna 2002 til og með 2008, en með þessu var eigi talin fram skattskyld velta vegna sömu tímabila samtals að fjárhæð kr. 64.380.610, og hafa eigi staðið ríkissjóði skil á virðisaukaskatti sem innheimtur var í starfseminni á sama tíma, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 11.673.745, sem sundurliðast sem hér greinir:

2. Látið undir höfuð leggjast að færa lögboðið bókhald vegna sjálfstæðrar atvinnustarfsemi sinnar rekstrarárin 2002 til og með 2008.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.“

Um málavaxtalýsingu er skírskotað til ákæru.

Við ákvörðun refsingar er litið til þess að verknaður ákærða stóð yfir í langan tíma og varðaði verulega fjárhæð. Hins vegar ber að hafa í huga að ákærði hefur hreinskilnislega játað brot sín og að hann hefur ekki áður sætt refsingum. Þykir refsing hans hæfilega ákveðin fangelsi í níu mánuði. Rétt þykir að fresta fullnustu þessarar refsingar ákærða og skal hún falla niður að liðnum þremur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga, sbr. 4. gr. laga nr. 22/1955.

Jafnframt er ákærða gert að greiða 35.000.000 króna í sekt til ríkissjóðs innan fjögurra vikna frá birtingu dómsins, ella sæti ákærði fangelsi í sex mánuði.

Engan sakarkostnað leiddi af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, J-kk-nf S-kk-nf, sæti fangelsi í níu mánuði, en fullnustu refsingarinnar er frestað og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 35.000.000 króna í sekt til ríkissjóðs innan fjögurra vikna frá birtingu dómsins, ella sæti ákærði fangelsi í sex mánuði.

R-kvk-nf B-kvk-nf
S-866/2010

Mál þetta, sem dómtekið var 7. desember 2010, er höfðað með ákæru ríkislögreglustjóra, útgefinni 13. október 2010, á hendur J-kk-þgf S-kk-þgf, kt. 000000-0000, Víðihvammi 13, Kópavogi „fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða, með því að hafa:

1. Hvorki staðið skil á virðisaukaskattsskýrslum né staðið ríkissjóði skil á virðisaukaskatti sem innheimtur var á árunum 2002 til og með 2008, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 10.899.541, sem sundurliðast sem hér greinir:

2. Látið undir höfuð leggjast að færa lögboðið bókhald og vanrækt að varðveita bókhaldsgögn vegna sjálfstæðrar atvinnustarfsemi sinnar á árunum 2002 til og með 2008.

Framangreind brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakarkostnaðar.“

Um málavaxtalýsingu er skírskotað til ákæru.

Við ákvörðun refsingar er litið til þess að verknaður ákærða stóð yfir í langan tíma og varðaði verulega fjárhæð. Hins vegar ber að hafa í huga að ákærði hefur hreinskilnislega játað brot sín og að hann hefur ekki áður sætt refsingum sem máli skiptir. Þykir refsing hans hæfilega ákveðin fangelsi í níu mánuði. Rétt þykir að fresta fullnustu þessarar refsingar ákærða og skal hún falla niður að liðnum þremur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga, sbr. 4. gr. laga nr. 22/1955.

Jafnframt er ákærða gert að greiða 33.000.000 króna í sekt til ríkissjóðs innan fjögurra vikna frá birtingu dómsins, ella sæti ákærði fangelsi í sex mánuði.

Engan sakarkostnað leiddi af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, A-kk-nf H-kk-nf, sæti fangelsi í níu mánuði, en fullnustu refsingarinnar er frestað og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 33.000.000 króna í sekt til ríkissjóðs innan fjögurra vikna frá birtingu dómsins, ella sæti ákærði fangelsi í sex mánuði.

R-kvk-nf B-kvk-nf
S-870/2010

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í gær, á hendur A-x-x H-x-x A-x-x, fæddum 1. janúar 1988, frá Sómalíu „fyrir misnotkun skjals með því að hafa föstudag 15. október 2010 framvísað við vegabréfaskoðun á Keflavíkurflugvelli, eftir komu til landsins með flugi frá Svíþjóð, á leið til Toronto í Kanada með flugi nr. FI 603, dönsku vegabréfi nr. 202565941 útgefnu 18. maí 2007 til A-x-x H-x-x S-x-x T-x-x, til að blekkja vegabréfaeftirlitsmenn. Vegabréfið var tilkynnt stolið af yfirvöldum í Danmörku og kvaðst ákærði hafa keypt það í Svíþjóð.

Telst þetta varða við 1. mgr. 157. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði málsvarnarlaun skipaðs verjanda síns, L-kk-ef R-kk-ef hdl., sem þykja hæfilega ákveðin að fjárhæð 100.400 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, A-x-x H-x-x A-x-x, sæti fangelsi í 30 daga.

Ákærði greiði þóknun skipaðs verjanda síns, L-kk-ef R-kk-ef hdl., 100.400 krónur.

R-kvk-nf B-kvk-nf
S-877/2010

Mál þetta, sem dómtekið var 7. desember 2010, er höfðað með ákæru ríkislögreglustjóra, útgefinni 21. október 2010, á hendur V-kk-þgf S-kk-þgf, kt. 000000-0000, Hraunkambi 4, Hafnarfirði „fyrir meiri háttar brot gegn skattalögum framin í rekstri einkahlutafélagsins VS Hús, kennitala 000000-0000, sem ákærði V-kk-nf var framkvæmdastjóri, varastjórnarmaður og prókúruhafi fyrir, með því að hafa:

Eigi staðið skil á virðisaukaskattsskýrslum einkahlutafélagsins á lögmæltum tíma vegna uppgjörstímabilanna maí-júní og nóvember-desember 2006 og janúar-febrúar 2007, og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins vegna uppgjörstímabilanna mars-apríl, maí-júní og nóvember-desember 2006 og janúar-febrúar 2007, í samræmi við fyrirmæli í IX. kafla laga nr. 50/1988 um virðisaukaskatt, samtals að fjárhæð kr. 4.647.586, sem sundurliðast sem hér greinir.

Framangreind brot ákærða samkvæmt ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Þess er krafist að ákærði verði dæmdur til refsingar og greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt sakavottorði hlaut ákærði dóm hinn 5. maí 2002 fyrir skjalafals, en var ekki gerð sérstök refsing og hinn 27. nóvember 2007 gekkst ákærði undir viðurlagaákvörðun, 5.132.248 króna sekt, fyrir brot gegn 1. mgr. 40.gr. laga um virðisaukaskatt með síðari breytingum.

Brot það, sem ákærði hefur nú verið sakfelldur fyrir, framdi ákærði áður en síðari dómurinn gekk og ber því að dæma ákærða hegningarauka við þann dóm í samræmi við 78. gr. og almennra hegningarlaga nr. 19/1940. Þá ber að tiltaka refsinguna í samræmi við ákvæði 77. gr. sömu laga.

Við ákvörðun refsingar er litið til þess að ákærði hefur gengist greiðlega við broti sínu. Þá er litið til þess að ákærði hefur staðið skil á verulegum hluta skattfjárhæðar að því er varðar tímabilin mars-apríl og maí-júní 2006, sem og janúar-febrúar 2007. Með hliðsjón af framangreindu þykir refsing ákærða hæfilega ákveðin fangelsi í tvo mánuði, en rétt þykir að fresta fullnustu refsingarinnar skilorðsbundið eins og nánar greinir í dómsorði. Þá er ákærða gert að greiða 3.400.000 krónur í sekt að viðlagðri vararefsingu eins og segir í dómsorði.

Engan sakarkostnað leiddi af meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, V-kk-nf S-kk-nf, sæti fangelsi í tvo mánuði, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 3.400.000 krónur í sekt til ríkissjóðs innan fjögurra vikna frá birtingu dómsins, ella sæti ákærði fangelsi í 30 daga.

R-kvk-nf B-kvk-nf
S-999/2009

Mál þetta, sem dómtekið var í gær, er höfðað með ákæru lögreglustjórans á Suðurnesjum, útgefinni 2. desember 2009, á hendur M-kk-þgf V-kk-þgf K-kk-þgf, kt. 000000-0000, Hringbraut 71, Reykjanesbæ „fyrir líkamsárás, með því að hafa aðfaranótt 27. desember 2008 í anddyri húss að Hringbraut 71, Reykjanesbæ, ráðist á Z-x-x B-x-x, íbúa í húsinu, og slegið hann hnefahöggum í andlit svo hann hlaut glóðarauga á vinstra auga, sár, sem sýking komst í, á bæði efri og neðri vör vinstra megin innanvert og að utanverðu og þreyfieymsli á gagnauga og kinn.

Telst þetta varða við 217. gr. almennra hegningarlaga nr. 19,1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða réttilega heimfært til refsiákvæða í ákærunni.

Við fyrirtöku málsins lækkaði brotaþoli heildarbótakröfu sína í 100.000 krónur og féll frá kröfu sinni um vexti og dráttarvexti. Samþykkti ákærði að greiða brotaþola þessa fjárhæð í skaðabætur.

Ákærði, sem er fæddur 1991, hefur samkvæmt framlögðu sakavottorði ekki áður gerst sekur um refsiverðan verknað.

Við ákvörðun refsingar er litið til játningar ákærða, ungs aldurs hans þegar brotið var framið og þess að ákærði hefur ekki áður gerst sekur um refsiverðan verknað. Einnig er litið til þess að ákærði hefur fallist á að greiða brotaþola bætur. Á hinn bóginn er litið til þess að ákærði réðist á brotaþola af litlu tilefni. Með vísan til framangreinds þykir refsing ákærða hæfilega ákveðin sekt að fjárhæð 80.000 krónur, sem greiða ber til ríkissjóðs innan fjögurra vikna frá uppkvaðningu dómsins, ella sæti ákærði fangelsi í 6 daga.

Þá er ákærða gert að greiða 58.925 krónur í sakarkostnað, þ.m.t. þóknun skipaðs verjanda síns, B-kk-ef E-kk-ef hdl., sem þykir hæfilega ákveðin 43.925 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, M-kk-nf V-kk-nf K-kk-nf, greiði 80.000 krónur í sekt til ríkissjóðs innan fjögurra vikna frá uppkvaðningu dómsins, en sæti ella fangelsi í 6 daga.

Ákærði greiði brotaþola, Z-x-x B-x-x, 100.000 krónur í skaðabætur.

Ákærði greiði 58.925 krónur í sakarkostnað, þ.m.t. þóknun skipaðs verjanda síns, B-kk-ef E-kk-ef hdl., 43.925 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 5.2. 2010.
E-11742/2009

Mál þetta, sem tekið var til dóms að lokinni aðalmeðferð 4. október sl., er höfðað fyrir Héraðsdómi Reykjavíkur af Landsbanka Íslands hf., Austurstræti 11, Reykjavík með stefnu birtri 12. og 13. október 2009 á hendur Gafli ehf., Grundarstíg 5, Bolungarvík, JV ehf., Síðumúla 33, Reykjavík og Ofjarli ehf., sama stað.

Endanlegar dómkröfur stefnanda eru þær aðallega að stefnda verði gert að greiða sér 10.640.118,57 svissneskra franka með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 12. desember 2008 til greiðsludags, en til vara að stefnda verði gert að greiða sér 775.000.000 kr. með lægstu vöxtum á nýjum almennum óverðtryggðum útlánum hjá lánastofnunum birtum af Seðlabanka Íslands, sbr. 10. gr. laganna, frá 12. júní 2008 til 12. desember sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Stefndu krefjast þess aðallega að þeir verði sýknaðir af dómkröfum stefnanda. Til vara er krafist verulegrar lækkunar á dómkröfum. Þá er krafist málskostnaðar.

Niðurstaða:

Við upphaf aðalmeðferðar breytti stefnandi kröfugerð sinni í málinu og eru kröfur hans nú eins og að ofan er rakið. Upphaflegar kröfur stefnanda í stefnu voru þær að stefndu yrðu dæmdir til að greiða stefnanda in solidum skuld að fjárhæð CHF 10.640.118,57, ásamt dráttarvöxtum samkvæmt 1. mgr. 6. gr. vaxtalaga nr. 38/2001 og 12. gr. sömu laga af CHF 10.640.118,57 frá 12.12.2008 til greiðsludags. Þá var krafist vaxtavaxta og málskostnaðar. Fram kom í málflutningi stefnanda við aðalmeðferðina að tilgangurinn með breyttri kröfugerð væri að koma að varakröfu í tilefni af dómi Hæstaréttar Íslands í máli nr. 471/2010. Af hálfu stefnda var nýrri kröfugerð mótmælt sem of seint fram kominni.

Í hinni nýju kröfugerð stefnanda eru gerðar kröfur á hendur „stefnda“ án þess að getið sé við hvern af hinum þremur stefndu í málinu sé átt við. Ekki er gerð krafa um greiðslu in solidum eins og gert var í stefnu enda á það vart við þar sem stefnda er getið í eintölu í nýju kröfugerðinni. Af hálfu stefnanda hefur ekki komið fram að hann óski eftir að falla frá málinu á hendur einhverjum stefndu. Þvert á móti ber yfirskrift skjals er inniheldur hina breyttu kröfugerð með sér að málið sé á hendur hinum þremur stefndu einkahlutafélögum. Hin breytta krafa stefnanda er því of óljós til að dómur verði á hana lagður, sbr. 1. mgr. 80. gr. laga nr. 91/1991 um meðferð einkamála. Að þessu virtu er mál þetta ekki dómtækt og því óhjákvæmilegt að vísa málinu sjálfkrafa frá dómi.

Með hliðsjón af þessari niðurstöðu ber stefnanda að greiða stefndu málskostnað, sem þykir hæfilega ákveðinn 200.000 kr. til hvers fyrir sig, þ.m.t. virðisaukaskattur.

K-kvk-nf S-kvk-nf settur héraðsdómari kvað upp úrskurðinn.

Ú R S K U R Ð A R O R Ð

Málinu er vísað sjálfkrafa frá dómi.

Stefnandi, Landsbanki Íslands, greiði stefndu, Gafli ehf., JV ehf., og Ofjarli ehf., hverjum fyrir sig 200.000 krónur í málskostnað, eða samtals 600.000 krónur.

K-kvk-nf S-kvk-nf
S-1170/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 20. október sl. á hendur H-kk-þgf S-kk-þgf S-kk-þgf, kt. 000000-0000, Kirkjuteigi 5, Reykjavík, fyrir þjófnað með því að hafa að kvöldi miðvikudagsins 29. júlí 2009, í verslun ÁTVR, Skeifunni 5, Reykjavík, stolið pela af Koskenkorva vodka að verðmæti 3.098 krónur og pela af Jagermeister að verðmæti 2.638 krónur, samtals að verðmæti 5.736 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1969. Samkvæmt sakavottorði var hann tvívegis dæmdur til greiðslu sektar vegna þjófnaðar á árunum 1999 og 2001. Árið 2001 gekkst hann undir viðurlagaákvörðun vegna þjófnaðar. Með dómi 13. september 2005 var hann dæmdur í 1 mánaðar fangelsi, skilorðsbundið í 2 ár, fyrir þjófnað. Með dómi 9. ágúst 2006 var sá dómur dæmdur upp og ákærða gerð refsing í einu lagi, 60 daga fangelsi, skilorðsbundið í 3 ár, fyrir þjófnað. Þann 22. nóvember 2006 hlaut ákærði enn dóm fyrir þjófnað. Var fyrrnefndur dómur frá 9. ágúst 2006 dæmdur upp og ákærði dæmdur í þriggja mánaða fangelsi. Loks var ákærði 23. mars 2007 dæmdur í 1 mánaðar fangelsi fyrir þjófnað. Eldri dómar fyrir þjófnaðarbrot hafa ítrekunaráhrif í málinu, sbr. 71. gr. og 255. gr. almennra hegningarlaga. Þykir refsing ákærða hæfilega ákveðin fangelsi í 30 daga.

Af hálfu ákæruvaldsins flutti málið A-kvk-nf L-kvk-nf G-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóm þennan.

D ó m s o r ð :

Ákærði, H-kk-nf S-kk-nf S-kk-nf, sæti fangelsi í 30 daga.

R-kvk-nf H-kvk-nf.